Vanemast emakeelsest kirjandusest vääriks uuesti kätte võtmist "Botaanika II", ning ennekõike selle üldisemad peatükid - Sissejuhatus (lk. 17-32), Kõrgemate taimede fülogenees (lk. 668-686) ja illustreeriva materjalina ka Katteseemnetaimede fülogeneetilised süsteemid (lk. 686-699). Eraldi juhiksin tähelepanu raamatu lõpus toodud lisale Juhiseid ladinakeelsete nimede kirjutamise, hääldamise ja moodustamise kohta (lk. 700-705), mis on küll väga napp ja kokkusurutud, kuid siiski ülevaatlik ja mitmeti abiks ladinakeelsete nimede tulvas. Ja teatava ekskursina ajalukku, ent siiski vägagi lugemisväärsena tahaksin tutvustada 1946.a. ilmunud A. Vaga õhukest broshüüri "Taimesüstemaatika alused".